ตั้งครรภ์ไตรมาสแรกตรวจเจอซิฟิลิส 1.8 อันตรายมากไหม สามารถรักษาได้ไหมแล้วเชื้อจะลามไปถึงทารกในครรภ์ไหมคะ ไม่มีแผล ผื่น ไม่มีอาการไดๆคะ
สวัสดีค่ะซิฟิลิสคือโรคติดต่อทางเพศสัมพันธ์ชนิดหนึ่ง ที่เกิดมาจากการติดเชื้อแบคทีเรีย สามารถติดจากมารดาไปสู่ทารก ทำให้ทารกมีการติดเชื้อซิฟิลิสแต่กำเนิดได้ จึงเป็นภาวะที่ต้องรักษาในหญิงตั้งครรภ์ที่ติดเชื้อทุกรายโดยหากได้รับการรักษาจนหายขาดหรือปริมาณเชื้อลดลงแล้ว โอกาสที่เด็กในครรภ์จะเป็นซิฟิลิซแต่กำเนิดและมีอาการต่างๆเช่น น้ำหนักแรกคลอดน้อย ตับโต ม้ามโต ต่อมน้ำเหลืองโตทั่วตัว ซีด ผิวหนังที่ฝ่ามือฝ่าเท้าพองและลอก ก็จะมีได้น้อยลงการรักษาซิฟิลิซขึ้นกับระยะของโรคค่ะ ถ้าไม่ทราบระยะเวลาแน่ชัด อาจรักษาเหมือนเป็นซิฟิลิซระยะแฝงเกิน 1 ปี คือการให้ยาเพนนิซิลินฉีดเข้ากล้ามเนื้อ 3 เข็มห่างกันเข็มละ 1 สัปดาห์ และหลังจากนั้นจะต้องมีการนัดกลับไปติดตามผลเลือด ซึ่งค่าเลือดควรลงเกิน 4 เท่า ภายในประมาณ 6-12 เดือน แนะนำการสอบถามเพิ่มเติมกับสูตินรีแพทย์ที่ดูแลอีกครั้ง ซึ่งถ้าระดับเลือดไม่ลงตอนคลอด อาจจะต้องมีการรักษาทารกเหมือนเป็นซิฟิลิซไปด้วย